**Աբել Ռամիրես Ագիլար** (իսպ.՝ Abel Ramírez Águilar, մայիսի 22, 1943(1943-05-22), Մեխիկո, Մեքսիկայի Միացյալ Նահանգներ - հուլիսի 19, 2021(2021-07-19), Մեխիկո, Մեքսիկայի Միացյալ Նահանգներ), մեքսիկացի քանդակագործ, ով ԱՄՆ-ում, Կանադայում, Ճապոնիայում, Եվրոպայում փայտե քարե, մետաղե, սառցե և ձյունե քանդակների համար արժանացել է տարբեր մրցանակների։ Սովորել է Մեքսիկայում և Նիդերլանդներում, 1960 թվականից մասնակցել է անհատական և խմբակային ցուցահանդեսների։ Ձյունե և սառցե քանդակներով սկսել է զբաղվել 1980-ական թվականներին Քվեբեկ այցելությունից հետո, նախ սիրողական, ապա՝ պրոֆեսիոնալ։ 1992 թվականի ձմեռային օլիպիական խաղերի ժամանակ ներկայացել է ձյունե և սառցե քանդակներով և արժանացել է ոսկե մեդալի։

Կենսագրություն
--------------

Ռամիրեսը և նրա ստեղծած քանդակը Ճապոնիայում
Աբել Ռամիրես Ագիլերը ծնվել է Մեխիկոյում։ Արվեստի նկատմամբ հետաքրքրությունն ու տաղանդն ի հայտ է եկել վաղ տարիքից։

Ստացել է ճարտարապետական կրթություն։ Քանդակագործություն ուսանել է 1958, 1963, 1967 և 1968 թվականներին "La Esmeralda" գեղանկարչության, քանդակագործության և փորագրության ազգային դպրոցում, Խոսե Չավես Մորադոյի դասարանում, 1958-1963 թվականներին կերամիկա, ապակեգործություն և ջնարակ է սովորել Մեխիկոյի դիզայնի և արհեստների ազգային դպրոցում։ 1962 թվականին կրթաթոշակ է ստացել սովորելու Ռոդ Այլենդի դիզայնի դպրոցում։

Ռամիրեսը հմուտ ջրասուզակ է, գրանցված մարզիչ և Ստորջրյա գործունեության մեքսիկական ֆեդերացիայի հիմնադիր։ Նա Մեքսիկայում առաջինն է կատարել ստորջրյա լուսանկարներ, երբ երկրում դեռևս ստորջրյա անհրաժեշտ սարքավորումներ չկային կառավարության կողմից ներմուծման արգելքների պատճառով։ Ռամիրեսը ստորջրյա լուսանկարների բազմաթիվ ցուցահանդեսներ է ունեցել Մեքսիկայում և արտերկրում։ 1975 թվականին Համաշխարհային ստորջրյա ֆեդերացիայի կողմից Ստոկհոլմում ստորջրյա լուսանկարչության համար արժանացել է Գրան պրի մրցանակի։

Գեղանկարների և քանդակների բազմաթիվ ցուցահանդեսներից հետո 1979 թվականին Հոլանդիայի կառավարության կողմից ստանում է Հաագայի գեղարվեստի թագավորական ակադեմիայում սովորելու կրթաթոշակ։ 1980-1981 թվականներին Հաագայում միաժամանակ հրավիրվում է աշխատելու Ինգրիդ Ռոլեմա արտիստիկ հիմանդրամում։

Մինչև 1980 թվականը Ռամիրեսը երբևէ ձյունով չի աշխատել։ Քվեբեկ կատարած այցելությունից հետո նա տարվում է ձյունե և սառցե քանդակներով։ Ձյունե և սառցե քանդակների բնագավառում ձեռք է բերում նոր քանդակագործ ընկերներ և սիրողական մակարդակով սկսում զբաղվել դրանով, այնուհետև կատարելագործվում է այդ բնագավառում։

Բնակվում է Մեխիկոյում։

Ռամիրեսն անհատական և խմբակային ցուցահանդեսների է մասնակցել ավանդական փայտե, քարե աշխատանքներով, ավելի ուշ՝ ձյունե և սառցե քանդակներով մի շարք երկրներում՝ Շվեդիա, Նորվեգիա, Ֆինլանդիա, Ֆրանսիա, Կանադա, ԱՄՆ, Ճապոնիա, Կոլումբիա, Արգենտինա, Շոտլանդիա, Լեհաստան, Հունգարիա, Բանգլադեշ։ Մեքսիկայում ամեն տարի մասնակցում է մետաաղե, քարե, փայտե քանդակների ցուցահանդեսների, ինչպես նաև Տուլտեպեկի քանդակագործության սիմպոզիումին, Օախակայի միջազգային փառատոնին, Մադերայի քանդակագործության ազգային մրցույթին և այլն։

Արգենտինայի Վիլյա Կառլոս Պաս քաղաքի տուրիստական համալիրի լսարանը 1998 թվականին անվանվել է Ռամիրեսի անունով։ 1998 թվականից անդամակցում է Մեքսիկայի գեղարվեստի սրահին, 2001 թվականին արժանացել է El Tlacuilo մեդալի։ Անդամակցում է նաև Մեքսիկայի նկարիչների միությանը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
2. 1 2 3 4
3. 1 2 3 4 5 6 7 8 9  «Curriculum» [Resume] (Spanish). Mexico City: Abel Ramírez. Արխիվացված է օրիգինալից 2013 թ․ օգոստոսի 20-ին. Վերցված է 2012 թ․ հոկտեմբերի 10-ին.`{{cite web}}`: CS1 սպաս․ չճանաչված լեզու (link)
4. 1 2 3 4  «Semblanza» [Profile] (Spanish). Mexico City: Abel Ramírez. Արխիվացված է օրիգինալից 2013 թ․ օգոստոսի 20-ին. Վերցված է 2012 թ․ հոկտեմբերի 10-ին.`{{cite web}}`: CS1 սպաս․ չճանաչված լեզու (link)
5. ↑  «Alumno de Chavez Morado» [Student of Chávez Morado]. *Reforma* (Spanish). Mexico City. 2001 թ․ հունիսի 4. էջ 1.`{{cite news}}`: CS1 սպաս․ չճանաչված լեզու (link)
6. ↑  «Tendría Veracruz una nueva estatua» [Veracruz will have a new statue]. *Agenciá Imagen del Golfo* (Spanish). Veracruz. 2010 թ․ նոյեմբերի 1. Արխիվացված է օրիգինալից 2013 թ․ մայիսի 13-ին. Վերցված է 2012 թ․ հոկտեմբերի 10-ին.`{{cite news}}`: CS1 սպաս․ չճանաչված լեզու (link)
7. 1 2  Maria Antonieta de Alba (1975 թ․ հոկտեմբերի 15). «Cinco Medallas de Plata Para México Antes de los Panamericanos» [Five Silver Medals for Mexico Before the Panamerican Games]. *Novedades* (Spanish). Mexico City. էջ B5.`{{cite news}}`: CS1 սպաս․ չճանաչված լեզու (link)
8. ↑  «Las Bellezas del Fondo del mar y el Arte Fotográfico» [The Beauties of the Bottom of the Sea and Photographic Art]. *El Sol de México* (Spanish). Mexico City. 1979 թ․ հունիսի 24. էջեր 5–6.`{{cite news}}`: CS1 սպաս․ չճանաչված լեզու (link)
9. 1 2  Patricia Rosales. «Entrevista Abel Rasmírez Aguilar» [Interview with Abel Ramírez Aguilar] (Spanish). Mazatlan, Mexico: Mazatlan Interactivo. Արխիվացված է օրիգինալից 2013 թ․ փետրվարի 21-ին. Վերցված է 2012 թ․ հոկտեմբերի 10-ին.`{{cite web}}`: CS1 սպաս․ չճանաչված լեզու (link)
10. ↑  Edgar Alejandro Hernandez (2001 թ․ հունիսի 4). «Pueblito los deja 'helados'» [Small town leaves them "frozen"]. *Palabra* (Spanish). Saltillo, Mexico. էջ 6.`{{cite news}}`: CS1 սպաս․ չճանաչված լեզու (link)
11. ↑  «A snow sculptor? Si!». *McClatchy - Tribune Business News*. Washington. 2007 թ․ հունվարի 27. էջ 1.